Membrii comunității academice și administrative a UB, invitați la un workshop despre potențialul folosirii Inteligenței Artificiale (AI) în activitatea lor

Joi, 14 decembrie 2023, membrii comunității Universității din București – cadre didactice, cercetători, reprezentanți din departamentele IT și administrativ – sunt invitați să participe la un nou eveniment din arealul Microsoft Educație. Astfel, aceștia pot participa la workshopul cu titlul Artificial Intelligence in Educational Environment, susținut de specialiști ai companiei Microsoft.
În cadrul întâlnirii online, care se va desfășura în intervalul orar 14:00-16:00, participanții vor avea oportunitatea de a afla cum poate fi utilizată inteligența artificială (AI) în activitatea lor didactică și/sau administrativă.

De asemenea, având în vedere că workshopul va fi unul interactiv, reprezentanții UB  vor avea ocazia de a discuta cu specialiștii Microsoft despre noutățile în domeniul AI și soluțiile destinate mediului educațional universitar.

Evenimentul se va desfășura atât în limba română, cât și în limba engleză.

Participarea la eveniment este gratuită, iar înscrierea are loc online prin completarea acestui formular online. Fiecare persoană care dorește să participe la workshop se va înregistra individual, deoarece va primi linkul personalizat de logare la eveniment în mailul de confirmare a înregistrării (adresa instituțională).
Agenda evenimentului, precum și lista trainerilor pot fi consultate aici. 
